**I.2. Tantárgyi programok, tantárgyleírások** *(a tantervi táblázatban szereplő minden tárgyról)*

|  |  |
| --- | --- |
| **tantárgy neve:** Étrend-kiegészítők | **kreditszáma:** 2 |
| a tanóra típusa[[1]](#footnote-1) és (heti) óraszáma: előadás/heti 2 óra | |
| számonkérés módja (koll. / gyj. / egyéb[[2]](#footnote-2)): beszámoló | |
| tantárgy tantervi helye (hányadik félév, vagy más időszak): 1. félév | |
| előtanulmányi feltételek *(ha vannak)*:Gyógyszerészi növénytan, Élettan, Szerves kémia | |
| **tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása  A tárgy a hazai gyógyszerészképzésben évek óta fennálló hiányt hivatott pótolni azzal, hogy pontos és megbízható információk alapján nyújt eligazodást az étrend-kiegészítők gyártását, forgalmazását és alkalmazását illetően. A tárgy bevezetőjében ismerteti a helyes és helytelen táplálkozás fő jellemzőit, kitérve a speciális élethelyzetekre és korcsoportokra, majd taglalja a kiegyensúlyozott táplálkozás, mint egészségmegtartó tényező szerepét. A termékcsoport meghatározását, az alapvető fogalmak ismertetését követően bemutatja az étrend-kiegészítőket, mint köztes termékcsoportot a hagyományos élelmiszerek és a gyógyszerek között, rávilágítva a gyógyszerelés és az étrend-kiegészítés speciális viszonyára. Áttekinti az étrend-kiegészítőkkel kapcsolatos minőségi követelmények rendszerét, a jogi szabályozást és a rendeleti végrehajtást, ill. ellenőrzést. A továbbiakban az EFSA (European Food Safety Authority) által alkalmazott egészségre vonatkozó állítások alapján csoportosítja és részletesen tárgyalja a fontosabb étrend-kiegészítő összetevőket. A tárgy fontos feladatának tekinti, hogy átfogó képet nyújtson az étrend-kiegészítők piacának jelenlegi viszonyairól, ráirányítva a figyelmet a visszaélésekre, a szabálytalan ajánlásokra és termékekre. A leendő gyógyszerészek az előadások során szerzett megbízható szakmai ismeretek birtokában szakszerű tájékoztatással állhatnak az érdeklődők rendelkezésére. | |
|  | |
| a **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, oldalak, ISBN)   1. Sheldon Saul Hendler, David Rorvik: PDR for Nutritional Supplements. PDR Network; 2nd edition, 2008, ISBN-13: 978-1563637100. 2. Pamela Mason (ed.): Dietary Supplements. Pharmaceutical Press; 2nd edition, 2001, ISBN: 0853694591 3. Thomas Fleming (ed.): PDR for Herbal Medicines. 4th edition, 2000, ISBN: 1-56363-361-2 | |
|  | |
| **Tantárgyfelelős** (*név, beosztás, tud. fokozat*)**:** Dr. Ványolós Attila,egyetemi tanársegéd | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  Dr. Szendrei Kálmán, professor emeritus  Dr. Csupor Dezső, egyetemi adjunktus  Dr. Rédei Dóra, egyetemi adjunktus  Háznagyné Dr. Radnai Erzsébet, tudományos munkatárs  Dr. Roza Orsolya, gyógyszerész  Dr. Horányi Tamás (Béres Gyógyszergyár Zrt.) | |

1. [↑](#footnote-ref-1)
2. [↑](#footnote-ref-2)